**DĖL ROKIŠKIO R. PANEMUNĖLIO UNIVERSALAUS DAUGIAFUNKCIO CENTRO REORGANIZAVIMO**

2018 m. gegužės 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, 18 straipsnio 1 dalimi, Lietuvos Respublikos civilinio kodekso 2.97 straipsnio 3 dalimi ir 2.103 straipsniu, Lietuvos Respublikos biudžetinių įstaigų įstatymo 4 straipsnio 3 dalies 1, 4 punktais, 4 dalimi, 14 straipsniu, Lietuvos Respublikos švietimo įstatymo 44 straipsnio 2 ir 6 dalimis, Rokiškio rajono savivaldybės tarybos 2018 m. kovo 23 d. sprendimu Nr. TS-71 „Dėl sutikimo reorganizuoti Rokiškio r. Panemunėlio universalų daugiafunkcį centrą, prijungiant jį prie Rokiškio r. Panemunėlio pagrindinės mokyklos“ ir įgyvendindama Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrąjį planą, patvirtintą Rokiškio rajono savivaldybės tarybos 2016 m. balandžio 29 d. sprendimu Nr. TS-108, Rokiškio rajono savivaldybės taryba n u s p r e n d ž i a:

1. Reorganizuoti nuo 2018 m. rugpjūčio 30 d. Rokiškio r. Panemunėlio universalų daugiafunkcį centrą, prijungiant jį prie Rokiškio r. Panemunėlio pagrindinės mokyklos, kuris kaip juridinis asmuo po reorganizavimo baigs veiklą.

2. Patvirtinti Rokiškio r. Panemunėlio universalaus daugiafunkcio centro reorganizavimo sąlygų aprašą (pridedama).

3. Patvirtinti Rokiškio r. Panemunėlio mokyklos-daugiafunkcio centro nuostatus (pridedama).

4. Įpareigoti Rokiškio r. Panemunėlio universalaus daugiafunkcio centro direktorę Laimą Samuilovienę iki 2018 m. rugpjūčio 30 d. išregistruoti Rokiškio r. Panemunėlio universalų daugiafunkcį centrą iš Juridinių asmenų registro ir atlikti visus susijusius su reorganizavimu veiksmus Lietuvos Respublikos įstatymų nustatyta tvarka.

5. Įgalioti Rokiškio r. Panemunėlio pagrindinės mokyklos direktorę Ingą Belovienę pasirašyti patvirtintus nuostatus ir pateikti juos Juridinių asmenų registro tvarkytojui.

6. Pavesti Rokiškio rajono savivaldybės administracijos direktoriui iki 2018 m. rugpjūčio 30 d. Lietuvos Respublikos įstatymų nustatyta tvarka atlikti visus su Rokiškio r. Panemunėlio universalaus daugiafunkcio centro reorganizavimu susijusius veiksmus.

7. Nustatyti, kad Rokiškio rajono savivaldybės administracijos Švietimo skyrius yra atsakingas už šio sprendimo įgyvendinimą.

8. Pripažinti netekusiais galios:

8.1. Rokiškio r. Panemunėlio pagrindinės mokyklos nuostatus, patvirtintus Rokiškio rajono savivaldybės tarybos 2011 m. rugsėjo 16 d. sprendimo Nr. TS-13.192 „Dėl švietimo įstaigų nuostatų patvirtinimo“ 1.1. punktu;

8.2. Rokiškio r. Panemunėlio universalaus daugiafunkcio centro nuostatus, patvirtintus Rokiškio rajono savivaldybės tarybos 2013 m. vasario 22 d. sprendimo Nr. TS-4.46 „Dėl Rokiškio choreografijos mokyklos ir Rokiškio r. Panemunėlio universalaus daugiafunkcio centro nuostatų patvirtinimo“ 1 punktu.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Jolita Geidanienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO R. PANEMUNĖLIO UNIVERSALAUS DAUGIAFUNKCIO CENTRO REORGANIZAVIMO“**

**AIŠKINAMASIS RAŠTAS**

2018 m. gegužės 25 d.

Rokiškis

 **Parengto sprendimo projekto tikslai ir uždaviniai.** Atlikti visus veiksmus, susijusius su Rokiškio r. Panemunėlio universalaus daugiafunkcio centro reorganizavimu.

 **Šiuo metu esantis teisinis reglamentavimas**. LR civilinis kodeksas, LR vietos savivaldos įstatymas, LR biudžetinių įstaigų įstatymas, LR švietimo įstatymas, Rokiškio rajono savivaldybės tarybos 2018 m. kovo 23 d. sprendimas Nr. TS-71 „Dėl sutikimo reorganizuoti Rokiškio r. Panemunėlio universalų daugiafunkcį centrą, prijungiant jį prie Rokiškio r. Panemunėlio pagrindinės mokyklos“, Rokiškio r. savivaldybės bendrojo ugdymo mokyklų tinklo pertvarkos 2016-2020 metų bendrasis planas.

 **Sprendimo projekto esmė.** Rokiškio r. savivaldybės tarybos 2018-03-23 sprendimu Nr. TS-71 „Dėl sutikimo reorganizuoti Rokiškio r. Panemunėlio universalų daugiafunkcį centrą, prijungiant jį prie Rokiškio r. Panemunėlio pagrindinės mokyklos“ gautas sutikimas reorganizuoti Panemunėlio universalų daugiafunkcį centrą.

 Šio sprendimo esmė, atlikti su Panemunėlio universalaus daugiafunkcio centro reorganizavimu susijusius veiksmus: reorganizuoti Panemunėlio universalų daugiafunkcį centrą, prijungiant jį prie Panemunėlio pagrindinės mokyklos; patvirtinti reorganizavimo sąlygų aprašą; patvirtinti Panemunėlio mokyklos-daugiafunkcio centro nuostatus.

 **Galimos pasekmės, priėmus siūlomą sprendimo projektą:**

 **teigiamos** ‒ Rokiškio rajono savivaldybės bendrojo ugdymo mokyklų tinklo pertvarkos 2016-2020 metų bendrojo plano nuostatų įgyvendinimas, teisės aktų vykdymas;

 **neigiamos** ‒ nenumatyta. Sprendimo projektas ne kartą aptartas su Panemunėlio švietimo įstaigų pedagogais, kitais darbuotojais, mokinių tėvais, atsižvelgta į jų nuomones.

 **Kokia sprendimo nauda Rokiškio rajono gyventojams**. Sujungus dvi įstaigas, atsiras galimybė naujų veiklų ir paslaugų plėtrai Panemunėlio seniūnijos gyventojams. Efektyvesnis išteklių naudojimas. Bus racionalizuotas Panemunėlio universalaus daugiafunkcio centro ir Panemunėlio pagrindinės mokyklos valdymas.

**Finansavimo šaltiniai ir lėšų poreikis**. Lėšų reikės reorganizavimo dokumentų įregistravimui Juridinių asmenų registre.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksmais, todėl teisės aktas nevertinamas antikorupciniu požiūriu.

Švietimo skyriaus vyriausioji specialistė Jolita Geidanienė